b'\n_START_ARTICLE_\n\xc5\xa0kofija\n_START_PARAGRAPH_\n\xc5\xa0kofija je ve\xc4\x8dja upravna enota v kr\xc5\xa1\xc4\x8danski Cerkvi, na \xc4\x8delu katere je \xc5\xa1kof. Manj\xc5\xa1e enote so \xc5\xbeupnije, na \xc4\x8delu katerih so \xc5\xbeupniki. Ve\xc4\x8d \xc5\xbeupnij je lahko zdru\xc5\xbeenih v dekanije, katere vodijo dekani._NEWLINE_Sufraganska \xc5\xa1kofija (redko tudi nad\xc5\xa1kofija) je poimenovanje za katoli\xc5\xa1ke \xc5\xa1kofije, ki skupaj z metropolijo sestavljajo cerkveno pokrajino. Po drugem vatikanskem koncilu je poimenovanje le formalno oziroma samo zgodovinskega pomena, saj danes ne obstaja ve\xc4\x8d nikaka dol\xc5\xbenost ali pravica med metropolijo in povezanimi \xc5\xa1kofijami. Edina povezava je v dol\xc5\xbenosti metropolita, da nadomesti \xc5\xa1kofa v dolo\xc4\x8denih funkcijah, ki bi jih slednji prezrl, na primer imenovanje \xc5\xa1kofijskega upravitelja ali ob\xc4\x8dasni obisk \xc5\xa1kofije._NEWLINE_Poleg rimokatoli\xc5\xa1kih \xc5\xa1kofij je v Sloveniji tudi evangeli\xc4\x8danska \xc5\xa1kofija (Evangeli\xc4\x8danska cerkev augsbur\xc5\xa1ke veroizpovedi), katere sede\xc5\xbe se seli glede na kraj slu\xc5\xbebovanja trenutnega \xc5\xa1kofa.'